joelniklaus/EU_Wikipedias huggingface dataset:
Αραβίντ Αντίγκα

Ο Αραβίντ Αντίγκα (अरविन्द अडिग, 23 Οκτωβρίου 1974) είναι Ινδός δημοσιογράφος και συγγραφέας. Βραβεύτηκε με το Βραβείο Μπούκερ για το 2008 για το πρώτο του μυθιστόρημα, με τίτλο "Ο Λευκος Τίγρης"..

Βιογραφία

Πρώτα χρόνια και εκπαίδευση 
Γεννήθηκε στο Τσενάι το 1974 και μεγάλωσε στην Καρνατάκα. Τις γυμνασιακές του σπουδές τις έκανε στο σχολείο Κανάρα και στη συνέχεια στο Κολέγιο του Αγίου Αλοΐσιου, στο Μανγκαλόουρ. Έπειτα μετανάστευσε μαζί με την οικογένειά του στην Αυστραλία και συνέχισε τις σπουδές του στο Γεωργικό Λύκειο Τζέιμς Ριουζ. Σπούδασε αγγλική Φιλολογία στο πανεπιστήμιο Κολούμπια της Νέας Υόρκης και στο Κολέγιο Μώντλιν, στην Οξφόρδη.

Καριέρα 
Η καριέρα του Αντίγκα ως δημοσιογράφου ξεκίνησε από τους Financial Times, το περιοδικό Moneyκαι το Wall Street Journal, όπου έγραφε άρθρα ως οικονομικός συντάκτης. Έγραψε και κριτική για το βραβευμένο με Μπούκερ βιβλίο του Πίτερ Κάρεϊ,Oscar and Lucinda.

Τελικά έγινε έμμισθος συνεργάτης (ανταποκριτής) του περιοδικού TIME, όπου παρέμεινε για τρία χρόνια. Στη συνέχεια πήρε άδεια και στη διάρκεια αυτής έγραψε το βιβλίο The White Tiger, η υπόθεση του οποίου που εκτυλίσσεται στη Βομβάη.

Booker 
Το πρώτο μυθιστόρημα του Αντίγκα κέρδισε το βραβείο Μπούκερ το 2008. Κέρδισε άλλα βιβλία που ήταν επίσης υποψήφια για Μπούκερ, μεταξύ των οποίων το "Sea of Poppies" του Αμιτάβ Γκος. Είναι ο τέταρτος ινδικής καταγωγής συγγραφέας που κέρδισε το εν λόγω βραβείο, μετά τους Σαλμάν Ρουσντί, Αρουντάτι Ρόι και την Κίρα Ντεσάι.

Βιβλιογραφία 
 The White Tiger: A Novel (Free Press, 2008)

Παραπομπές

Εξωτερικοί σύνδεσμοι 
 Επίσημος ιστότοπος
 Αραβίντ Αντίγκα - ιστότοπος στο Ηνωμένο Βασίλειο - Man Booker Prize Winner 2008
 Άρθρα του Αντίγκα για το The Second Circle, A Review of Contemporary Literature
 Συνέντευξη με το συγγραφέα Untitled Books, Απρίλιος 2008
 Κριτική του έργου The White Tiger από την The Telegraph
 Novel About India Wins the Man Booker Prize, The New York Times, 14 Οκτωβρίου 2008

Αντιγκα
Ίι

To Ίι (σουηδικά: ljo) είναι δήμος της Φινλανδίας.

Βρίσκεται στο Όουλου, στην περιοχή της Βόρειας Οστροβόθνιας. Ο δήμος έχει πληθυσμό 8.992 κατοίκων(απογραφή 31.01.2007) και καλύπτει 635,24 τ.χλμ. από τα οποία 15,38 καλύπτονται από νερό. Η πυκνότητα πληθυσμού είναι 10,3 κάτοικοι ανα τετραγωνικό χιλιόμετρο. Μοναδική γλώσσα είναι τα φινλανδικά.

Συγχωνεύθηκε με το Κουιβανιέμι στις 1 Ιανουαρίου, 2007. Ο δήμος που συστάθηκε ονομάζεται Ίι.

Εξωτερικοί σύνδεσμοι 
Επίσημη ιστοσελίδα του Ίι

Δήμοι της Φινλανδίας
Κούιβανιεμι

Το Κουιβανιέμι (Kuivaniemi) ήταν δήμος της Φινλανδίας.

Βρισκόταν στην επαρχία (διοικητική περιφέρεια) του Ούλου, στην Βόρεια Οστροβόθνια. Ο δήμος είχε πληθυσμό 2.000 κατοίκων (απογραφή 31 Δεκεμβρίου και κάλυπτε μια έκταση 961,72 τ.χλμ. από τα οποία 30,70 τ.χλμ. ήταν νερό. Η πυκνότητα πληθυσμού ήταν 2.1 κάτοικοι ανά τ.χλμ. Μοναδική γλώσσα ήταν τα φινλανδικά.

Το Κουβανιέμι συγχωνεύθηκε με το Ίι στις 1 Ιανουαρίου 2007 και ο δήμος που συστάθηκε ονομάστηκε Ίι.

Δήμοι της Φινλανδίας
Εμμανουήλ Μανουσογιαννάκης

Ο Εμμανουήλ Μανουσογιαννάκης (1853 - 24 Ιουλίου 1916) ήταν Έλληνας στρατιωτικός και πολιτικός.

Βιογραφία
Γεννήθηκε στην Κρήτη, στη Νίμπρο των Σφακίων το 1853. Σπούδασε στη Στρατιωτική Σχολή Ευελπίδων στην Αθήνα και παντρεύτηκε την Μαρία Α. Αρεάλη αδελφή του γνωστού μεγαλοδικηγόρου της Σμύρνης Αντωνίου Α. Αρεάλη. Το 1897 στάλθηκε στη Κρήτη επί κεφαλής εθελοντικού σώματος ενισχυμένου με τρία στοιχεία πυροβολικού προκειμένου να υποστηρίξει την επανάσταση στα Χανιά. Όταν στις 2 Φεβρουαρίου έφθασε εκεί και ο συνταγματάρχης Τιμολέων Βάσσος, ο Ε. Μανουσογιαννάκης τάχθηκε αμέσως υπό τις διαταγές του, υποστηρίζοντάς τον στη μάχη των Βουκολιών πρωτοστατώντας στις επιθέσεις της Καντάνου και της Μαλάξας που διεύθυνε ο ίδιος.

Το 1909 επί κυβέρνησης Δημητρίου Ράλλη ανέλαβε υπουργός των Στρατιωτικών. Το 1911 τοποθετήθηκε διοικητής της 1ης Μεραρχίας την οποία και διοίκησε και στους δύο Βαλκανικούς Πολέμους όπου και επέδειξε τα μεγάλα στρατιωτικά του προσόντα. Μετά τις νικηφόρες μάχες Σαρανταπόρου και Γιαννιτσών προάχθηκε σε υποστράτηγο. Τον Μάιο του 1913 προάχθηκε σε αντιστράτηγο. Ειδικότερα στον Β΄ Βαλκανικό Πόλεμο του ανατέθηκε η διοίκηση συγκροτήματος μεραρχιών, 1ης και 6ης, επι κεφαλής του οποίου και κέρδισε θριαμβευτικά τη μάχη του Λαχανά και εξεδίωξε τον εχθρό μέχρι το Δεμίρ Ισσάρ, εκπόρθησε τα στενά της Κρέσνας και ανέτρεψε τους Βουλγάρους στη μάχη του Σιμιτλή (ή Τσιμιτλή) και Τζουμαγιάς.

Με τη λήξη του πολέμου ο Ε. Μανουσογιαννάκης τοποθετήθηκε διοικητής του Β΄ Σώματος Στρατού στην Πάτρα, όπου και πέθανε το 1916.

Πηγές
Νεώτερον Εγκυκλοπαιδικόν Λεξικόν Ηλίου, τόμ. 12ος, σελ. 944.

Έλληνες αξιωματικοί του Στρατού Ξηράς
Έλληνες υπουργοί Στρατιωτικών
Μ
Α΄ Βαλκανικός Πόλεμος
Β΄ Βαλκανικός Πόλεμος
Ύλι-Ίι

Το Ύλι-Ίι (φινλανδικά Yli - ii, Σουηδικά: Överijo) είναι δήμος της Φινλανδίας.

Υπάγεται στο διοικητικό διαμέρισμα Όουλου, και είναι κομμάτι της Βόρειας Οστροβόθνιας. Ο δήμος έχει πληθυσμό 2.322 κατοίκων (απογραφή 2003 και καλύπτει μια έκταση 795,39 τ.χλμ. από τα οποία 25,78 καλύπτονται από νερό. Η πυκνότητα πληθυσμού είναι 3 κάτοικοι ανά τ.χλμ. Μοναδική γλώσσα είναι τα φινλανδικά.

Το Ύλι-Ίι είναι γνωστό για το μουσείο προϊστορίας του Κιερικικέσκους.

Δήμοι της Φινλανδίας
Άλαβιεσκα

Η Άλαβιεσκα (Alavieska) είναι δήμος της Φινλανδίας.

Βρίσκεται στο Όουλου  και είναι κομμάτι της Βόρειας Οστροβόθνιας. Ο δήμος έχει πληθυσμό 2.902 κατοίκων και καλύπτει έκταση 253,01 τ.χλμ. από τα οποία 1,62 τ.χλμ. καλύπτονται από νερό. Η πυκνότητα πληθυσμού είναι 11,5 κάτοικοι ανά τ.χλμ. Μοναδική γλώσσα είναι τα Φινλανδικά.

Εξωτερικοί σύνδεσμοι 
 Επίσημη ιστοσελίδα του δήμου (Φινλανδικά)

Δήμοι της Φινλανδίας
Κίιμινκι

Το Κίιμινκι (Kiiminki, σουηδικά: Kiminge) είναι δήμος της Φινλανδίας.

Βρίσκεται στο Όουλου, στη Βόρεια Οστροβόθνια. Ο δήμος έχει πληθυσμό 12.448 κατοίκων (απογραφή 2007) και καλύπτει μια περιοχή 339 τ.χλμ. από τα οποία 12,19 τ.χλμ. καλύπτονται από νερό. Η πυκνότητα πληθυσμού είναι 33,6 κάτοικοι ανα τ.χλμ. Μοναδική γλώσσα στο δήμο είναι τα Φινλανδικά.

Το Κίιμινκι απέχει 20 χιλιόμετρα από την πόλη του Ούλου.

Εξωτερικοί σύνδεσμοι
 

Δήμοι της Φινλανδίας
Γκιγιόμ Ντεπαρντιέ

Ο Γκιγιόμ Ντεπαρντιέ (Guillaume Depardieu) ήταν Γάλλος ηθοποιός.

Ήταν γιος του επίσης ηθοποιού Ζεράρ Ντεπαρντιέ και της Ελιζαμπέτ Ντεπαρντιέ και γεννήθηκε στις 7 Απριλίου του 1971.

Επί πολλά χρόνια είχε καταπιεστεί από την προσωπικότητα του πατέρα του, Ζεράρ Ντεπαρντιέ, εξ ου και η επαναστατημένη του νεότητα, που σημαδεύτηκε από την ταχύτητα, τη βία, τα ναρκωτικά και το αλκοόλ. Τη ζωή του σημάδεψε ένα ατύχημα με τη μοτοσικλέτα του το 1995. Μετά από 17 εγχειρήσεις, ο Γκιγιόμ υποβλήθηκε σε ακρωτηριασμό τού ενός ποδιού του το 2003.

Υπήρξε ανέκαθεν ένας πολύ ευαίσθητος ηθοποιός. Ήταν βραβευμένος με το Σεζάρ Υποσχόμενου Ηθοποιού το 1995. Το 1999 απέσπασε το βραβείο Γκιγιόν Καλύτερου Ηθοποιού για το ρόλο του στην ταινία Pola X.

Στις 13 Οκτωβρίου 2008, ο Γκιγιόμ Ντεπαρντιέ απεβίωσε σε ηλικία 37 ετών, αφήνοντας την τελευταία του πνοή σε νοσοκομείο του Παρισιού, όταν προσβλήθηκε από ιό που τού προκάλεσε οξεία πνευμονία.

Παραπομπές

Γάλλοι άνδρες ηθοποιοί κινηματογράφου
Ύλικιιμινκι

Το Υλικιιμίνκι (φινλ. Ylikiiminki, σουηδ.: Överkiminge) ήταν δήμος της Φινλανδίας, που ενώθηκε διοικητικά με την πόλη Όουλου (πόλη) στις 1 Ιανουαρίου 2009..

Υπάγεται στο διοικητικό διαμέρισμα Όουλου, στην περιοχή της Βόρειας Οστροβόθνιας. Έχει πληθυσμό 3.487 κατοίκους (απογραφή 6 Ιουνίου 2008) και καλύπτει μια έκταση 1.040,66 τετραγωνικών χιλιομέτρων, από τα οποία 23,24 καλύπτονται από νερό. Η πυκνότητα πληθυσμού είναι 3,35 κάτοικοι ανα τετραγωνικό χιλιόμετρο. Μοναδική γλώσσα στο δήμο είναι τα Φινλανδικά.

Εξωτερικοί σύνδεσμοι 
 Επίσημη ιστοσελίδα του δήμου 

Δήμοι της Φινλανδίας
Σιέβι

To Σιέβι (Sievi) είναι δήμος της Φινλανδίας.

Υπάγεται στο διοικητικό διαμέρισμα Όουλου, στην Βόρεια Οστροβόθνια. Έχει πληθυσμό 5.194 κατοίκων(απογραφή 2003) και καλύπτει μια έκταση 800,15 τ.χλμ. από τα οποία 12,44 καλύπτονται από νερό. Η πυκνότητα πληθυσμού είναι 6,6 κάτοικοι ανα τετραγωνικό χιλιόμετρο,ενώ μοναδική γλώσσα στον δήμο είναι τα φινλανδικά.

Δήμοι της Φινλανδίας
Νίβαλα

Η Νίβαλα (Nivala) είναι δήμος της Φινλανδίας.

Υπάγεται στο διοικητικό διαμέρισμα Όουλου, στην Βόρεια Οστροβόθνια. Ο δήμος έχει πληθυσμό 10.901 κατοίκων(απογραφή 2003) και καλύπτει μια έκταση 536,8 τετραγωνικών χιλιομέτρων, από τα οποία 7,25 καλύπτονται από νερό. Η πυκνότητα πληθυσμού είναι 20,6 κάτοικοι ανα τετραγωνικό χιλιόμετρο, ενώ μοναδική γλώσσα στο δήμο είναι τα Φινλανδικά. Ο πρώην πρόεδρος της Φινλανδίας, Κιόστι Κάλιο, ζούσε μόνιμα στην Νίβαλα.

Δήμοι της Φινλανδίας
Βιχάντι

Το Βιχάντι (Vihanti) είναι δήμος της Φινλανδίας.

Υπάγεται στο διοικητικό διαμέρισμα Όουλου, στη Βόρεια Οστροβόθνια. Ο δήμος έχει πληθυσμό 3.424 κατοίκων(απογραφή 2003) και καλύπτει μια έκταση 485,21 τ.χλμ. από τα οποία τα 4,13 καλύπτονται από νερό. Η πυκνότητα πληθυσμού είναι 7,1 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι τα Φινλανδικά.

Από το Βιχάντι κατάγονταν τα πρώτα μέλη του heavy rock συγκροτήματος "Gobra".

Δήμοι της Φινλανδίας
Λίμινκα

Η Λίμινκα (Liminka, Limingo στα Σουηδικά) είναι δήμος της Φινλανδίας που ιδρύθηκε το 1477.

Βρίσκεται στο Όουλου, στη Βόρεια Οστροβόθνια και απέχει 25 χιλιόμετρα από το Όουλου (πόλη). Έχει πληθυσμό 8.488 κατοίκων (απογραφή 30 Ιουνίου 2008) και καλύπτει έκταση 640,64 τ.χλμ. από τα οποία 5,56 καλύπτονται από νερό (μέτρηση 1 Ιανουαρίου 2008). Η πληθυσμιακή πυκνότητα είναι 13,17 κάτοικοι ανα τ.χλμ. (μέτρηση 30 Ιουνίου 2008).

Ο κολπίσκος της Λίμινκα είναι διάσημος για τα πτηνά που συχνάζουν εκεί.

Εξωτερικοί σύνδεσμοι 
Επίσημη ιστοσελίδα
Κόλπος της Λίμινκα

Δήμοι της Φινλανδίας
Επιφάνεια εργασίας (υπολογιστές)

Ο όρος Desktop ανακατευθύνει εδώ. Για τον επιτραπέζιο υπολογιστή, δείτε: Επιτραπέζιος υπολογιστής

Η επιφάνεια εργασίας είναι ένας όρος που αναφέρεται απλουστευτικά στην αρχική οθόνη που βλέπει ένας χρήστης όταν συνδέεται σε ένα σύγχρονο λειτουργικό σύστημα με γραφική διεπαφή χρήστη. Με τον όρο αυτό, στο επιστημονικό πεδίο της αλληλεπίδρασης ανθρώπου-υπολογιστή ονομάζεται η προσπάθεια δημιουργίας μιας τεχνητής εξομοίωσης του περιβάλλοντος λειτουργίας του υπολογιστή με αυτό που υπάρχει σε ένα γραφείο, με σκοπό την πιο εύκολη χρήση του υπολογιστή από άτομα που χρειάζονται τον υπολογιστή για εργασίες γραφείου. Αυτή η μεταφορά, εξομοίωση, επιτυγχάνεται σε επίπεδο εννοιών. Έτσι, υπάρχουν έννοιες όπως ο φάκελος, ο κάδος και η επιφάνεια, το επίπεδο γραφικών (εικονίδια που θυμίζουν αντικείμενα ενός γραφείου) και το επίπεδο λειτουργικότητας-εφαρμογών.

Η γραμμή εργαλείων στο κάτω μέρος της επιφάνειας εργασίας συνήθως περιλαμβάνει:

 το βασικό μενού στην αριστερή γωνία  με τον κατάλογο των διαθέσιμων λειτουργιών και εγκατεστημένων προγραμμάτων
 την περιοχή ενεργών εφαρμογών που εμφανίζονται οι ενεργές εφαρμογές που χρησιμοποιούνται
 τη γραμμή εργαλείων "γρήγορη εκκίνηση" για την έναρξη προγραμμάτων που χρησιμοποιούνται συχνά
 την περιοχή εφαρμογών συστήματος στη δεξιά γωνία που εμφανίζονται βασικά εικονίδια για τον έλεγχο του υλικού και του λογισμικού, τη σύνδεση στο internet, το ρολόι κλπ.

Εικονίδια επιφάνειας εργασίας και λειτουργίες 

Στην επιφάνεια εργασίας βρίσκουμε τα βασικά εικονίδια "ο υπολογιστής μου", "κάδος ανακύκλωσης", " τα έγγραφα μου".

Από το εικονίδιο "ο υπολογιστής μου", έχουμε πρόσβαση σε όλα τα περιεχόμενα του υπολογιστή μας (σκληροί δίσκοι, αρχεία και τις συσκευές του συστήματος).

Από το εικονίδιο (φάκελο) "τα έγγραφα μου", έχουμε πρόσβαση σε όλα τα έγγραφα που έχουμε αποθηκευμένα στον ηλεκτρονικό υπολογιστή.

Από το εικονίδιο "κάδος ανακύκλωσης", έχουμε πρόσβαση σε όλα τα αρχεία που έχουμε διαγράψει. Έχουμε την δυνατότητα να επαναφέρουμε ένα αρχείο, να το διαγράψουμε μόνιμα, να επαναφέρουμε ή να διαγράψουμε μόνιμα όλα τα αρχεία στον κάδο ανακύκλωσης.

Στην επιφάνεια εργασίας μπορούμε να δημιουργήσουμε συντομεύσεις για αρχεία, φακέλους για γρήγορη πρόσβαση σε αυτά ή να αποθηκεύσουμε ένα έγγραφο, φάκελο, αρχείο.

Γραφική διεπαφή χρήστη
Αρχιτεκτονική λογισμικού
Κατάλογος Μοναρχών των Μαλδίβων

Παρατίθεται κατάλογος με τους μονάρχες που διοίκησαν τις Μαλδίβες. Η νησιωτική χώρα ανακηρύχθηκε σε σουλτανάτο το 1153 όταν ο Βουδιστής Βασιλιάς Ντοβέμι ασπάστηκε το Ισλάμ. Τα προηγούμενα χρόνια το νησί αποτελούσε μητριαρχική κοινωνία και κάθε ατόλλη διοικούνταν από μια βασίλισσα, επικεφαλής της φυλής. Ως το 1965 ο τίτλος του Σουλτάνου ήταν Η Αυτού Εξοχότης, Σουλτάνος της Γης και της Θάλασσας, Κυρίαρχος 12.000 νησιών και Σουλτάνος των Μαλδίβων. Μετά την ανεξαρτησία το 1965 ο Σουλτάνος απέκτησε τον τίτλο Βασιλιάς και η προσφώνησή του ήταν η «Αυτού Μεγαλειότης».

Δυναστεία Λούναρ

Δυναστεία Χιλααλί

Δυναστεία Ουτίμου

Δυναστεία Χαμάουι

Δυναστεία Ισντού

Δυναστεία Ντιγιαμιγκίλι

Δυναστεία Χουράα

Δυναστεία Ντιγιαμιγκίλι (αποκατάσταση)

Δυναστεία Χουράα (πρώτη παλινόρθωση)

Πρώτη Δημοκρατία των Μαλδίβων 
Βλέπε Κατάλογος Προέδρων των Μαλδίβων

Δυναστεία Χουράα (δεύτερη παλινόρθωση)

Δεύτερη δημοκρατία των Μαλδίβων 
Βλέπε Κατάλογος Προέδρων των Μαλδίβων

Παραπομπές 
 Επίσημος ιστότοπος της Βασιλικής Οικογένειας των Μαλδίβων
 Royal Ark
 Worldstatesmen

Μοναρχων Μαλδιβων
Όουλουνσαλο

Το Όουλουνσαλο (Oulunsalo) είναι δήμος της Φινλανδίας που ιδρύθηκε το 1882.

Υπάγεται στο διοικητικό διαμέρισμα Όουλου, στη Βόρεια Οστροβόθνια, βορειοδυτικά της πόλης Όουλου. Ο πληθυσμός του δήμου είναι 9.513 κάτοικοι (31 Μαΐου, 2008) και καλύπτει έκταση 82,58 τ.χλμ. από τα οποία 0,96 τ.χλμ. καλύπτονται από νερό. Η πληθυσμιακή πυκνότητα είναι 112,5 κάτοικοι. Μοναδική γλώσσα στο δήμο είναι η Φινλανδική.

Το Όουλουνσαλο, όπως οι περισσότεροι δήμοι γύρω από το Όουλου, είναι μια από τις πιο γρήγορα αναπτυσσόμενες περιοχές στη Φινλανδία.

Το αεροδρόμιο Όολου βρίσκεται στο Όουλουνσαλο.

Εξωτερικοί σύνδεσμοι 
Επίσημη ιστοσελίδα του δήμου

Δήμοι της Φινλανδίας
Τζέφερσον Ντέηβις

Ο Τζέφερσον Ντέηβις (αγγλικά: Jefferson Davis, 3 Ιουνίου 1808 - 6 Δεκεμβρίου 1889) γεννήθηκε στο Κεντάκι και ήταν Αμερικανός πολιτικός ο οποίος διετέλεσε πρόεδρος των Συνομόσπονδων Πολιτειών της Αμερικής, δηλαδή των Πολιτειών που αποσχίστηκαν από τις ΗΠΑ και σχημάτισαν ανεξάρτητο κράτος κατά τη διάρκεια του Αμερικανικού Εμφυλίου Πολέμου. Ο Ντέηβις ήταν Πρόεδρος της Συνομοσπονδίας καθ' όλη την διάρκεια του αιματηρού πολέμου, από το 1861 έως το 1865.

Απόφοιτος του Γουέστ Πόιντ, ο Ντέηβις πολέμησε στον πόλεμο εναντίον του Μεξικού (1846-1848) ως συνταγματάρχης ενός εθελοντικού συντάγματος. Ως γερουσιαστής, αν και διαφωνούσε με την απόσχιση των πολιτειών, πίστευε πως κάθε πολιτεία είχε το δικαίωμα να αποσχισθεί από την Ένωση αν το επιθυμούσε.

Με το που η Νότια Καρολίνα αποσχίσθηκε, ο Ντέιβις παραιτήθηκε και επέστρεψε στον Νότο. Τέσσερις μέρες μετά την παραίτησή του ορίστηκε υποστράτηγος της στρατιάς του Μισισίπι. Στις 9 Φεβρουαρίου 1861 ορίστηκε προσωρινός πρόεδρος του νεοσύστατου κράτους με πρωτεύουσα το Ρίτσμοντ στην Βιρτζίνια, όπου και μετακόμισε με την οικογένειά του. Στις 6 Νοεμβρίου του ίδιου έτους εκλέχθηκε επίσημα πρόεδρος των Συνομοσπόνδων Πολιτειών της Αμερικής με εξαετή θητεία.

Ο πόλεμος υπήρξε καταστροφικός και για τις δύο πλευρές αλλά κυρίως για τον Νότο που αναγκάστηκε να παραδοθεί. Στις 10 Μαΐου του 1865 ο Ντέηβις συνελήφθη και φυλακίσθηκε με την κατηγορία της εσχάτης προδοσίας. Αποφυλακίσθηκε όμως 2 χρόνια αργότερα. Μετά την αποφυλάκισή του ταξίδεψε στον Καναδά, στην Ευρώπη και στην Κούβα.

Στις 6 Δεκεμβρίου 1889 άφησε την τελευταία του πνοή στην Νέα Ορλεάνη, στην ηλικία των 81 ετών. Ο τάφος του βρίσκεται στο κοιμητήριο Χόλιγουντ στο Ρίτσμοντ.

Εξωτερικοί σύνδεσμοι
 Έργα του Ντέιβις στο Project Gutenberg.

Αμερικανικός Εμφύλιος Πόλεμος
Αμερικανοί στρατιωτικοί
Πούλκιλα

Η Πούλκιλα (φινλανδικά: Pulkkila) είναι ένας πρώην δήμος της Φινλανδίας.

Υπαγόταν στο διοικητικό διαμέρισμα Όουλου, στη Βόρεια Οστροβόθνια, 90 χιλιόμετρα νότια από την πόλη Όουλου και 250 χιλιόμετρα βόρεια της Γυβάσκυλα. Είχε πληθυσμό 1.569 κατοίκων (31-12-2008) και κάλυπτε έκταση 411,23 τετραγωνικών χιλιομέτρων από τα οποία 29,83 καλύπτονταν από νερό. Η πληθυσμιακή πυκνότητα ήταν 4,11 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο ήταν η Φινλανδική.

Η Πούλκιλα είναι γνωστή για την βιομηχανία μετάλλου της, και για την τεχνητή λίμνη Ούλγιουα.

Από την Πούλκιλα κατάγονταν οι Πέντι Χάανπα και Ιλμάρι Κιάντο.

Στις 1 Ιανουαρίου 2009 συγχωνεύθηκε διοικητικά με τους δήμους Κέστιλα, Πίιπολα και Ράντσιλα και ο νεοσυσταθής δήμος ονομάζεται Σιίκαλατβα.

Εξωτερικοί σύνδεσμοι 
 Επίσημη ιστοσελίδα του δήμου

Δήμοι της Φινλανδίας
Σιίκαλατβα

Η  Σιίκαλατβα (φινλανδικά: Siikalatva,  προφορά ΔΦΑ: [ˈsiːkɑlɑtʋɑ]) είναι Φινλανδικός δήμος της Βόρειας Οστροβόθνιας, στο διοικητικό διαμέρισμα Όουλου.

Συστάθηκε στις 1 Ιανουαρίου 2009, με τη διοικητική συγχώνευση των δήμων Κέστιλα, Πίιπολα, Πούλκιλα και Ράντσιλα. Αριθμεί περίπου 6.500 κατοίκους και καλύπτει έκταση 2.229,81 τετραγωνικών χιλιομέτρων.

Μοναδική γλώσσα στο δήμο είναι η Φινλανδική.

Εξωτερικοί σύνδεσμοι
Επίσημη ιστοσελίδα

Δήμοι της Φινλανδίας
Πίιπολα

Η Πίιπολα (Piippola) είναι δήμος της Φινλανδίας.

Υπάγεται στο διοικητικό διαμέρισμα Όουλου, στη Βόρεια Οστροβοθνία. Έχει πληθυσμό 1.249 κατοίκων (απογραφή 30 Ιουνίου 2008) και καλύπτει έκταση 464,98 τ.χλμ. από τα οποία 9,28 τ.χλμ. καλύπτονται από νερό. Η πυκνότητα πληθυσμού είναι 2,74 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.

Ο δήμος συγχωνεύθηκε διοικητικά με την Κέστιλα, Πούλκιλα και Ράντσιλα  στις 1 Ιανουαρίου 2009 και ο νεοσυσταθείς δήμος ονομάζεται Σιίκαλατβα.

Εξωτερικοί σύνδεσμοι 
 Επίσημη ιστοσελίδα του δήμου 

Δήμοι της Φινλανδίας
Εθνική Ελλάδας (πετοσφαίριση ανδρών)

Εθνική ομάδα πετοσφαίρισης Ελλάδος ανδρών (εναλλακτικά: Εθνική βόλεϊ ανδρών), είναι το αντιπροσωπευτικό συγκρότημα της Ελλάδας σε διεθνείς διοργανώσεις όπως οι Ολυμπιακοί Αγώνες, το Παγκόσμιο Πρωτάθλημα, το Ευρωπαϊκό πρωτάθλημα, η Παγκόσμια Λίγκα, η Ευρωπαϊκή Λίγκα, οι Μεσογειακοί Αγώνες και άλλες τυχόν διεθνείς διοργανώσεις.
Υπάγεται στην Ελληνική Ομοσπονδία Πετοσφαίρισης (Ε.Ο.ΠΕ.).

Στις 15 Αυγούστου 2022 ήταν στη 20η θέση της Ευρωπαϊκής κατάταξης CEV.

Ιστορία

Ολυμπιακοί Αγώνες 
2004: 5η θέση

Παγκόσμιο πρωτάθλημα 
1986: 13η θέση
1994: 6η θέση
1998: 13η θέση
2002: 7η θέση
2006: 17η θέση
2010: Προκριματικός γύρος
2014: Προκριματικός γύρος
2018: Προκριματικός γύρος

Ευρωπαϊκό πρωτάθλημα πετοσφαίρισης ανδρών 
1971: 18η θέση
1975: Προκριματικός γύρος
1977: Προκριματικός γύρος
1979: 12η θέση
1981: Προκριματικός γύρος
1983: 9η θέση
1985: 8η θέση
1987:  3η θέση
1989: 10η θέση
1991: 11η θέση
1993: Προκριματικός γύρος
1995: 7η θέση
1997: 11η θέση
1999: Προκριματικός γύρος
2001: Προκριματικός γύρος
2003: 11η θέση
2005: 6η θέση
2007: 13η θέση
2009: 8η θέση
2011: Προκριματικός γύρος
2013: Προκριματικός γύρος
2015: Προκριματικός γύρος
2017: Προκριματικός γύρος
2019: 16η θέση

Παγκόσμια Λίγκα 
1990 έως 1992: Δεν συμμετείχε
1993: 11η θέση
1994: 7η θέση
1995: 9η θέση
1996: 11η θέση
1997 έως 2000: Δεν συμμετείχε
2001: 9η θέση
2002: 9η θέση
2003: 7η θέση
2004: 5η θέση
2005: 7η θέση
2006 έως 2014: Συμμετοχή στην Ευρωπαϊκη Λίγκα
2015: 25η θέση
2016: 27η θέση
2017: 3η Κατηγορία - 12η θέση

Ευρωπαϊκή Λίγκα 
2004 έως 2005: Συμμετοχή στην Παγκόσμια Λίγκα
2006:  3η θέση
2007: 8η θέση
2008: 6η θέση
2009: 7η θέση
2010: 5η θέση
2011: 10η θέση
2012: 10η θέση
2013: Δεν συμμετείχε
2014:  2η θέση
2015 έως 2017: Συμμετοχή στην Παγκόσμια Λίγκα

Μεσογειακοί Αγώνες 
1967: 7η θέση (Τύνιδα)
1971:  3η θέση (Σμύρνη)
1975: 4η θέση (Αλγέρι)
1979:  2η θέση (Σπλιτ)
1983:  3η θέση (Καζαμπλάνκα)
1987: 5η θέση (Λαττάκεια)
1991: 5η θέση (Αθήνα)
1993: 4η θέση (Ρουσιγιόν)
1997: 6η θέση (Μπάρι)
2001: 7η θέση (Τύνιδα)
2005: 7η θέση (Εθνική Ελπίδων)  (Αλμερία)
2009: 6η θέση (Πεσκάρα)
2013: Δεν συμμετείχε (Μερσίνη)
2018:  3η θέση (Ταραγόνα)

Εθνική Ελλάδος 2017

Αγωνισθέντες στην Παγκόσμια Λίγκα 2017

Άλλοι δηλωθέντες αθλητές

Λοιποί κληθέντες αθλητές 2017 

 Συμμετοχές ανακοινωθείσες από την Παγκόσμια Ομοσπονδία (FIVB) πριν τα Προκριματικά του Παγκοσμίου

Τεχνικό Επιτελείο

Παραπομπές

Εξωτερικοί σύνδεσμοι - Πηγές 
Ε.Ο.ΠΕ.
Παγκόσμια κατάταξη FIVB 22.08.2016 www.fivb.org
Παρουσίαση Εθνικής Ελλάδος 2018  www.cev.eu
Ειδήσεις για Εθνική ανδρών www.volleynews.gr
Ειδήσεις για τις Εθνικές ομάδες www.greekvolley.gr
Παρουσίαση Παικτών Εθνικής Ελλάδος - Παγκόσμια Λίγκα 2016 Ιστοχώρος FIVB
Επιστροφή στην Παγκόσμια Λίγκα Ιστοχώρος FIVB
Παγκόσμια Λίγκα - Κατηγορία 3 - Κατάταξη worldleague.2017.fivb.com
Συμμετοχές Παικτών www.volleyball.gr

Εθνική Ελλάδας (πετοσφαίριση)
Εθνικές αθλητικές ομάδες της Ελλάδας
Περιγούνη

Στην ελληνική μυθολογία η Περιγούνη ήταν θυγατέρα του ληστή Σίνη του Πιτυοκάμπτη, τον οποίο είχε σκοτώσει ο Θησέας. Στο περιστατικό αυτό η Περιγούνη, βλέποντας από μακριά τα όσα έγιναν, έτρεξε τρομαγμένη και βρήκε καταφύγιο πίσω από κάτι φυτά (βλ. Ιωξίδες). Τότε ο Θησέας πήγε κοντά και της είπε να μη φοβάται και ότι δεν είχε τίποτα με την ίδια. Την πήρε μάλιστα μαζί του και την περιέθαλψε. Γιος της Περιγούνης και του Θησέα ήταν ο Μελάνιππος και γιος του Μελανίππου ήταν ο Ίωξος, ο γενάρχης των Ιωξιδών. Μετά τη γέννηση του Μελανίππου ωστόσο, ο Θησέας πάντρεψε την Περιγούνη με ένα πριγκηπόπουλο, τον Δηίονα, γιο του βασιλιά της Οιχαλίας Ευρύτου.

Πηγή 
 Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Περιγουνη
Περιγουνη
(208996) 2003 AZ84

{{DISPLAYTITLE:(208996) 2003 AZ84}}
<table border="1" cellspacing="0" cellpadding="2" align="right" style="width: 25em">
(208996) 2003 ΑΖ84 
</th></tr>
ΑνακάλυψηΑνακαλύφθηκε από M. E. Brown,  C. A. Trujillo  Ανακαλύφθηκε στις 13 Ιανουαρίου 2003Χαρακτηριστικά τροχιάςΑφήλιο 46,551 AUΠεριήλιο 32,734 AUΗμιάξονας τροχιάς 39,642 AUΕκκεντρότητα 0,1743Περίοδος περιφοράς 91.167 ημέρες  (249,6 χρόνια)Μέση Ταχύτητα Τροχιάς 4,68 km/s Κλίση 13,54° ως προς την Εκλειπτική Μήκος του ανερχόμενου σημείου 251,91° Όρισμα του περιηλίου 14,58° Δορυφόροι 1 Φυσικά Χαρακτηριστικά Διαστάσεις  727 ±65 km, 910 ± 60 km Αστρονομική περίοδος περιστροφής 13,42 h  Λευκαύγεια 0,11 Φαινόμενο μέγεθος 20,4Απόλυτο μέγεθος 3,74 4,0 Θερμοκρασία
</table>

Το (208996) 2003 AZ84 είναι ένα μεγάλο μεταποσειδώνιο αντικείμενο με διάμετρο περίπου 800 χιλιόμετρα. Ανακαλύφθηκε τις 13 Ιανουαρίου 2003 και ανακοινώθηκε τις 26 Ιανουαρίου 2003.

Τροχιά 
Η τροχιά του 2003 AZ84 μοιάζει με αυτή του Πλούτωνα αλλά δε διασχίζει τη τροχιά του Ποσειδώνα. Περιφέρεται με 4.68 m/s και το έτος του διαρκεί 249.6 χρόνια.

Φυσικά Χαρακτηριστικά 
Το 2003 AZ84 υπολογίζεται πως έχει διάμετρο 730 χιλιόμετρα και το αλβέδο είναι περίπου 0,11. Περιστρέφεται γύρω από τον εαυτό του σε 13.42 ώρες, αν και δεν έχει παρατηρηθεί φασματικά μια ολόκληρη περιστροφή. Η απόλυτη λαμπρότητά του είναι 3.8-4.

Η μέτρηση των 686 ±96 χιλιομέτρων βασίζεται σε παρατηρήσεις του Σπίτζερ το 2008. Πιο πρόσφατη έρευνα που αποτελεί συνεργασία των διαστημικών τηλεσκοπίων Σπίτζερ και Χέρσελ δίνει μια μεγαλύτερη τιμή, κοντά στα 900 χιλιόμετρα. Το 2010 σε μια επιπρόσθηση με ένα αστέρα παρατηρήθηκε μια χορδή μήκους 573 ± 21 χιλιομέτρων, η οποία θέτει ένα κατώτατο όριο για το μέγεθος του αντικειμένου. Με βάση παρατηρήσεις από το διαστημικό τηλεσκόπιο Χέρσελ το 2012, υπολόγιστηκε διάμετρος 727 ±65 χιλιομέτρων. Λόγω του μεγέθους του χαρακτηρίζεται ως υποψήφιος πλανήτης νάνος.

Δορυφόρος 
Το 2003 AZ84 έχει ένα δορυφόρο με διάμετρο 68 +-20 χιλιόμετρα, περιφέρεται περίπου 7.200 χιλιόμετρα και διαφορά λαμπρότητάς του από το 2003 AZ84 είναι 5 ±0.3. Η ανακάλυψή του ανακοινώθηκε στις 22 Φεβρουαρίου 2007. Ονομάζεται 2003 AZ84 1. Δεν του έχει δοθεί ακόμα επίσημη ονομασία.

Σημειώσεις 

2003 AZ84
Υποψήφιοι πλανήτες νάνοι
Ταντελί Αντριαναρίβο

Ο Ταντελί Αντριαναρίβο (René Tantely Gabrio Andrianarivo) είναι πολιτικός από τη Μαδαγασκάρη. Χρημάτισε πρωθυπουργός της χώρας από το 1998 ως το 2002, επί προεδρίας του Ντιντιέ Ρατσιράκα.

Πολιτική καριέρα 
Γεννήθηκε στην Αμποσίτρα, στις 25 Μαΐου του 1954. Κατά τη διάρκεια της πρώτης προεδρικής θητείας του Ρατσιράκα ήταν υπουργός Βιομηχανίας Ενέργειας και Ορυκτών Πόρων.

Μετά την εκλογική νίκη του Ρατσιράκα το 1996, Αντριαναρίβο έγινε αναπληρωτής πρωθυπουργός, αρμόδιος επί θεμάτων Οικονομίας στη νέα κυβέρνηση του πρωθυπουργού Πασκάλ Ρακοτομάβο, στις 27 Φεβρουαρίου του 1997. Ήταν ένας από τους τρεις αντιπροέδρους της κυβέρνησης, μαζί με τον Πιερό Ραζαοναριβελό και τον Εριζό Ραζαφιμαχαλεό.  Έπειτα από τη διεξαγωγή βουλευτικών εκλογών το Μάιο του 1998, διορίστηκε πρωθυπουργός από το Ρατσιράκα στις 23 Ιουλίου για να αντικαταστησει το Ρακοτομάβο.

Ανατροπή 
Στη διάρκεια της διαμάχης για τις εκλογές του 2002 ανάμεσα στο Ρατσιράκα και στο Μαρκ Ραβαλομανάνα, που είχε τελικό αποτέλεσμα την εξορία του πρώτου, ο Αντριαναρίβο ανακοίνωσε την κήρυξη της χώρας σε κατάσταση εκτάκτου ανάγκης. Αυτό είχε γίνει από τον ίδιο το Ρατσιράκα στις 22 Φεβρουαρίου, όταν ο Ραβαλομανάνα αυτοανακηρύχθηκε πρόεδρος. Τους επόμενους μήνες οι δύο αντίπαλες κυβερνήσεις μάχονταν για τον έλεγχο του νησιού. Στις 27 Μαΐου του 2002 οι δυνάμεις του Ραβαλομανάνα εισέβαλαν στην οικία του πρωθυπουργού στο Ανταναναρίβο, το τελευταίο κυβερνητικό κτήριο στην πρωτεύουσα που παρέμενε υπό τον έλεγχο της κυβέρνησης Ρατσιράκα. Ο Αντριαναρίβο συνελήφθη και ο πρωθυπουργός του Ραβαλομανάνα, Ζακ Σιλά εγκαταστάθηκε στην οικία. Σε απάντηση, ο Ρατσιράκα ανέστειλε τις διαπραγματεύσεις που ήταν προγραμματισμένες να ξεκινήσουν ανάμεσα στα δύο μέρη και απαίτησε την απελευθέρωση του Αντριαναρίβο ως όρο για την επανέναρξη των συνομιλιών. 
Η δίκη του πρώην πρωθυπουργού ξεκίνησε στις 22 Δεκεμβρίου του2003, και στις 24 Δεκεμβρίου καταδικάστηκε για υπεξαίρεση και κατάχρηση εξουσίας φυλάκιση 12 ετών με καταναγκαστικά έργα. Του επιβλήθηκε επίσης πρόστιμο 42 δισεκατομμυρίων Φράγκων. Η Διεθνής Αμνηστία ανέφερε ότι η δίκη του αμαυρώθηκε από παρατυπίες και ο ίδιος αντιμετώπιζε προβλήματα υγείας. Στα τέλη του 2003, ο νέος πρόεδρος Ραβαλομανάνα αποκάλυψε στο λόγο του για τον αποχαιρετισμό του έτους ότι είχε επιτραπεί στον Αντριαναρίβο να μεταβεί στο εξωτερικό για περίθαλψη.

Στις 3 Μαΐου του 2007 ανακοινώθηκε από την Ελβετία η απελευθέρωση των καταθέσεων ύψους 2,3 εκατομμυρίων δολαρίων που είχε ο Αντριαναρίβο, καθώς έκλεισε η έρευνα για τις καταγγελίες περί ξεπλύματος βρόμικου χρήματος από τον ίδιο. Η κυβέρνηση, που ήθελε τα χρήματα, διαμαρτυρήθηκε για την απόφαση της Ελβετίας.

Στη Γαλλία, ο Αντριαναρίβο συναντήθηκε με τους πρώην ηγέτες Αλμπέρ Ζαφί και Ρατσιράκα, το 2007.

Παραπομπές 

Πρωθυπουργοί της Μαδαγασκάρης
Μπαρνάμπας Σιμπουσίζο Ντλαμίνι

Ο Μπαρνάμπας Σιμπουσίζο Ντλαμίνι (Barnabas Sibusiso Dlamini, 15 Μαΐου 1942 - 28 Σεπτεμβρίου 2018) ήταν πολιτικός από το Εσουατίνι, ο οποίος χρημάτισε πρωθυπουργός από το 2008 ως τις 4 Σεπτεμβρίου 2018. Υπήρξε για μία ακόμη φορά πρωθυπουργός την περίοδο από τις 26 Ιουλίου του 1996 ως τις 29 Σεπτεμβρίου του 2003.

Πολιτική σταδιοδρομία 
Διετέλεσε υπουργός Οικονομικών από το 1984 ως το 1993. Ήταν επίσης εκτελεστικός διευθυντής του Διεθνούς Νομισματικού Ταμείου (IMF). Το 2003 αποχώρησε από την πρωθυπουργία και έγινε σύμβουλος του Βασιλιά Μσουάτι Γ΄.

Ο Ντλαμίνι ήταν υποψήφιος για την προεδρία της Επιτροπής της Αφρικανικής Ένωσης, στις αρχές του 2008 και υποστηρίχθηκε από την κυβέρνηση του Εσουατίνι.  Ωστόσο, τελικά η κυβέρνηση απέσυρε την υποψηφιότητά του.

Δεύτερη πρωθυπουργία 
Στις 16 Οκτωβρίου του 2008 ο βασιλόφρων Ντλαμίνι διορίστηκε ξανά πρωθυπουργός. Ο διορισμός του εκ νέου στην πρωθυπουργία έκανε λιγότερες τις ελπίδες για περισσότερη δημοκρατία στη χώρα, όπως ανακοίνωσαν οργανώσεις της Αντιπολίτευσης.

Το 2013 επαναδιορίστηκε στην πρωθυπουργία από το 9ο Κοινοβούλιο. Στις 4 Σεπτεμβρίου 2018 ο πρωθυπουργός και οι 18 υπουργοί του απολύθηκαν, με ανακοίνωση που έκανε ο γενικός εισαγγελέας Σιφίσο Χουμάλο στις 6 Σεπτεμβρίου. Υπηρεσιακός πρωθυπουργός ανέλαβε ο Βίνσεντ Μλάνγκα στις 7 Σεπτεμβρίου, υπηρετώντας ως την διεξαγωγή εθνικών εκλογών, οι οποίες ορίστηκαν για τις 21 Σεπτεμβρίου.

Θάνατος 
Ό Ντλαμίνι μετέβη για ιατρικές εξετάσεις στην Ταϊβάν και στην Νότια Αφρική το 2017. Εισήχθη στην Μονάδα Εντατικής Θεραπείας τον Απρίλιο του 2018 στην Μπαμπάνε. Απεβίωσε στις 28 Σεπτεμβρίου 2018, λιγότερο από έναν μήνα μετά την παραίτησή του από την πρωθυπουργία.

Παραπομπές 

Ντλαμινι Μπαρναμπας
Ηλέκτρα (Πλειάδα)

Σύμφωνα με την αρχαία Ελληνική μυθολογία, Ηλέκτρα (το όνομά της βγαίνει από το "ήλεκτρο" που σημαίνει "κεχριμπάρι", "η λαμπερή", "η φωτεινή") ονομαζόταν μια από τις Πλειάδες, τις επτά κόρες του Τιτάνα Άτλαντα και της Ωκεανίδας Πλειόνης. Από το θεό Δία απέκτησε τον Δάρδανο και από τον σύζυγό της τον Ιασίων.  

Συγχέεται, στις πηγές, με τη Ωκεανίδα Ηλέκτρα, κόρη του Τιτάνα Ωκεανού και της Τιτανίδας Τηθύος, με την οποία ο Θαύμας απέκτησε τις Άρπυιες και την Ίριδα.

Πρόσωπα της ελληνικής μυθολογίας
Θεότητες της ελληνικής μυθολογίας
Πλειάδες της Ελληνικής μυθολογίας
Κέστιλα

Η Κέστιλα (Kestilä) είναι δήμος της Φινλανδίας, που συστάθηκε το 1867.

Βρίσκεται στο Όουλου, στη Βόρεια Οστροβόθνια. Έχει πληθυσμό 1.587 κατοίκων(απογραφή 30 Ιουνίου 2008 και καλύπτει έκταση 606,53 τετραγωνικών χιλιομέτρων, από τα οποία 5,09 καλύπτονται από νερό.Η πληθυσμιακή πυκνότητα είναι 2,64 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.

Η Κέστιλα συγχωνεύθηκε διοικητικά με τους δήμους Πίιπολα, Πούλκιλα και Ράντσιλα στις 1 Ιανουαρίου 2009 και ο νεοσυσταθείς δήμος ονομάζεται Σιίκαλατβα.

Εξωτερικοί σύνδεσμοι 
 Επίσημη ιστοσελίδα του δήμου 

Δήμοι της Φινλανδίας
Πουντασγιάρβι

Το Πουντασγιάρβι είναι πόλη και δήμος της Φινλανδίας. Βρίσκεται στην επαρχία Όουλου στη Βόρεια Οστροβόθνια. Η πόλη έχει πληθυσμό 9.674 κατοίκων (απογραφή 2003) και καλύπτει έκταση 5.865,79 τετραγωνικών χιλιομέτρων από τα οποία 219,54 καλύπτονται από νερό. Η πληθυσμιακή πυκνότητα είναι 1,7 κάτοικοι ανα τετραγωνικό χιλιόμετρο ενώ η πόλη είναι η δεύτερη μεγαλύτερη ως προς την έκταση πόλη στη Φινλανδία - πρώτο είναι το Ρόβανιεμι. Η περιοχή παρουσιάζει γεωλογικό ενδιαφέρον.

Εξωτερικοί σύνδεσμοι 
Επίσημη ιστοσελίδα

Δήμοι της Φινλανδίας
Πόλεις της Φινλανδίας
Κούουσαμο

Το Κούουσαμο είναι πόλη και δήμος της Φινλανδίας.

Βρίσκεται στο Όουλου, στη Βόρεια Οστροβόθνια. Έχει πληθυσμό 16.997 κατοίκων (απογραφή 2006) και καλύπτει έκταση 5.804,54 τετραγωνικών χιλιομέτρων από τα οποία 801,04 καλύπτονται από νερό. Η πληθυσμιακή πυκνότητα είναι 3 κάτοικοι ανα τετραγωνικό χιλιόμετρο, ενώ μοναδική γλώσσα στον δήμο είναι η Φινλανδική.

Η Ρούκα, ένα από τα μεγαλύτερα κέντρα σκι στη Φινλανδία βρίσκεται στο Κούουσαμο, το οποίο δέχεται 1.000.000 τουρίστες κάθε χρόνο στα κέντρα χειμερινών αθλημάτων του.

Εξωτερικοί σύνδεσμοι 
Επίσημη ιστοσελίδα

Δήμοι της Φινλανδίας
Πυχάντα

Η Πυχάντα (Pyhäntä) είναι δήμος της Φινλανδίας.

Βρίσκεται στην επαρχία Ούλου, στη Βόρεια Οστροβόθνια. Έχει πληθυσμό 1.845 κατοίκων (απογραφή 2003) και καλύπτει έκταση 847,29 τετραγωνικών χιλιομέτρων από τα οποία 36,67 καλύπτονται από νερό. Η πληθυσμιακή πυκνότητα είναι 2,3 κάτοικοι ανα τετραγωνικό χιλιόμετρο, ενώ μοναδική γλώσσα είναι η Φινλανδική.

Δήμοι της Φινλανδίας
Λουμιγιόκι

Το Λουμιγιόκι (Lumijoki) είναι δήμος της Φινλανδίας.

Υπάγεται στο διοικητικό διαμέρισμα Όουλου, στη Βόρεια Οστροβόθνια. Έχει πληθυσμό 1.856 κατοίκων (απογραφή 2005) και καλύπτει έκταση 208,55 τετραγωνικών χιλιομέτρων από τα οποία 0,21 καλύπτονται από νερό.Η πληθυσμιακή πυκνότητα είναι 8,5 κάτοικοι ανα τετραγωνικό χιλιόμετρο, ενώ μοναδική γλώσσα είναι η Φινλανδική

Δήμοι της Φινλανδίας
Μεριγιάρβι

Το Μεριγιάρβι (Merijärvi) είναι δήμος της Φινλανδίας.

Υπάγεται στο διοικητικό διαμέρισμα του Όουλου, στη Βόρεια Οστροβόθνια. Έχει πληθυσμό 1.312 κατοίκων (απογραφή 2003 και καλύπτει έκταση 231,81 τετραγωνικών χιλιομέτρων από τα οποία 2,12 καλύπτονται από νερο. Η πληθυσμιακή πυκνότητα είναι 5,7 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.

Δήμοι της Φινλανδίας
Χααπαγιάρβι

Το Χααπαγιάρβι είναι δήμος τής Φινλανδίας.

Βρίσκεται στο διοικητικό διαμέρισμα Όουλου, στη Βόρεια Οστροβόθνια. Έχει πληθυσμό 8.083 κατοίκων και καλύπτει έκταση 789,71 τετραγωνικών χιλιομέτρων από τα οποία 8,18 καλύπτονται από νερό. Η πληθυσμιακή πυκνότητα είναι 10,2 κάτοικοι ανά τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.

Εξωτερικοί σύνδεσμοι 
 Επίσημη ιστοσελίδα του δήμου

Δήμοι της Φινλανδίας
Πυχαγιόκι

Το Πιχαγιόκι (Pyhäjoki) είναι δήμος της Φινλανδίας.

Υπάγεται στο διοικητικό διαμέρισμα Όουλου, στη Βόρεια Οστροβόθνια. Έχει πληθυσμό 3.554(απογραφή 2003) και καλύπτει έκταση 546,14 τετραγωνικών χιλιομέτρων από τα οποία 5,83 καλύπτονται από νερό. Η πληθυσμιακή πυκνότητα είναι 6,6 κάτοικοι ανα τετραγωνικό χιλιόμετρο, ενώ μοναδική γλώσσα στο δήμο είναι η Φινλανδική.

Δήμοι της Φινλανδίας
Διάσια

Τα Διάσια ήταν αρχαία γιορτή των Αθηναίων προς τιμήν του Μειλίχιου Δία, χθόνιας θεότητας με τη μορφή φιδιού που προστάτευε τις οικίες των κατοίκων. Η γιορτή τελούνταν δέκα μέρες μετά τα Ανθεστήρια, στις 23 του μήνα Ανθεστηριώνα, στο ναό του Ολύμπιου Δία στον Ιλισό, έξω από τα τείχη της πόλης.

Κατά τη διάρκεια της γιορτής, οι πλουσιότερες οικογένειες παλαιότερα συνήθιζαν να θυσιάζουν χοιρίδια, ενώ στον απλό λαό γίνονταν αναίμακτες θυσίες με εξιλαστήριο χαρακτήρα και προσφορές προϊόντων. Επίσης ψάλλονταν ύμνοι και τελούνταν ιππικοί αγώνες. Ο χαρακτήρας της θα πρέπει να μεταβλήθηκε από τον αρχικό της εορτασμό, καθώς στις Νεφέλες του Αριστοφάνη αναφέρεται σαν πανηγυρική γιορτή.

Όταν ο Κύλων θέλησε να αντιταχθεί στην εφαρμογή της Δρακόντειας νομοθεσίας, πήρε χρησμό από το Μαντείο των Δελφών που τον συμβούλευε: "εν τού Διός τή μεγίστη εορτή καταλαβείν την Αθηναίων ακρόπολιν". Ο Κύλων θεώρησε ότι ήταν τα Ολύμπια, οπότε κατέλαβε την ακρόπολη μαζί με τους οπαδούς του, οι οποίοι ωστόσο εξαπατήθηκαν και δολοφονήθηκαν μέσα σε ιερό χώρο, κάτι που έγινε γνωστό ως Κυλώνειο Άγος. 
Κατά πάσα πιθανότητα, λοιπόν, ο χρησμός αναφερόταν στη γιορτή των Διασίων, όταν όλοι οι Αθηναίοι βρίσκονταν εκτός των τειχών της πόλης.

Πηγές

Εξωτερικοί σύνδεσμοι 
 https://web.archive.org/web/20081006163141/http://www.astrologicon.org/anthestirion/diasia.html
 http://www.theogonia.gr/latreia/pinakes/delta/diasia.htm
 Smith's Dictionary 1875

Αρχαίες αθηναϊκές εορτές
Ναός Ρώμης και Αύγουστου

Ο Ναός της Ρώμης και του Αυγούστου ήταν μικρό ιωνικό ναϊκό οικοδόμημα στην Ακρόπολη των Αθηνών.

Ιστορία
Ο ναός αυτός ήταν αφιερωμένος στην Ρώμη και στον πρώτο αυτοκράτορά της Οκταβιανό Αύγουστο. Χτίστηκε στα τέλη του 1ου αιώνα π.Χ., μετά το 27 π.Χ., οπότε ο Οκταβιανός είχε πάρει τον τίτλο του Αυγούστου. Είναι πιθανό ότι οι Αθηναίοι τον κατασκεύασαν ώστε να έχουν την ευμένεια του αυτοκράτορα, σε μία περίοδο πολιτικά δύσκολη για τις σχέσεις Αθήνας-Ρώμης. Πιθανότερη χρονολογία κατασκευής του είναι το 17-10 π.Χ.. Είχε κυκλικό σχήμα διαμέτρου 8,6 μέτρων περίπου και αποτελούνταν από 9 ιωνικούς κίονες. Στεγαζόταν από ημισφαιρική ή κωνική οροφή με μαρμάρινα κεραμίδια. Χαρακτηριστικό είναι ότι δεν διέθετε σηκό, δηλαδή τοίχο πίσω από τους κίονες (μονόπτερος ναός). Όλος ο ναός ήταν κατασκευασμένος από πεντελικό μάρμαρο. Το μνημείο μπορει να ταυτιστεί με ακρίβεια καθώς διασώζεται η ακόλουθη επιγραφή σε κομμάτι του επιστυλίου του:

[Ο Δ]ΗΜΟΣ ΘΕΑΙ ΡΩΜΗΙ ΚΑΙ Σ[ΕΒΑΣΤ]ΩΙ ΚΑΙΣΑΡΙ ΣΤΡΑ[ΤΗΓΟΥ]ΝΤΟΣ [...] 
ΟΠΛΙΤΑΣ ΠΑΜΜΕΝΟΥΣ ΤΟΥ ΖΗΝΩΝΟΣ ΜΑΡΑΘΩΝΙΟΥ ΙΕΡΕΩΣ ΘΕΑΣ 
ΡΩΜΗΣ ΚΑΙ ΣΕΒΑΣΤΟΥ ΣΩΤΗΡΩΣ ΕΠ ΑΚΡΟΠΟΛΕΙ ΕΠΙ ΙΕΡΕΙΑΣ ΑΘΗΝΑΣ 
ΠΟΛΙΑΔΟΣ ΜΕΓΙΣΤΗΣ ΑΣΚΛΗΠΙΔΟΥ ΑΛΑΙΕΩΣ ΘΥΓΑΤΡΟΣ 
ΕΠΙ ΑΡΧΟΝΤΟΣ ΑΡΗΟΥ [...]ΟΡΙΩΝΟΣ ΠΑΙΑΝΙΕΩΣ
</small>
Ήταν χτισμένος στα ανατολικά του Παρθενώνα μόλις 20 μέτρα από αυτόν και συμμετρικά ως προς τον άξονά του. Ήταν το μοναδικό κτίσμα της Ρωμαϊκής Περιόδου στην Ακρόπολη. Παρόλα αυτά, ο περιηγητής Παυσανίας δεν το αναφέρει. Είναι όμως γεγονός ότι διέθετε δικό του ιερέα όπως φαίνεται σε επιγραφή καθίσματος στο Θέατρο του Διονύσου:[ΙΕΡΕΩΣ] ΘΕΟΥ ΣΩΤΗΡΟΣ ΕΠ’ ΑΚΡΟΠΟΛΕΙ.Τα υπολείμματα του ναού είναι πολλά και διατηρούνται διάσπαρτα στον χώρο όπου ήταν στημένος.

Εξωτερικοί σύνδεσμοι
Περιγραφή των μνημείων της Ρωμαϊκής Αθήνας.
Τρισδιάστατη αναπαράσταση των μνημείων της Αθήνας από το 1600π.Χ. μέχρι τον 19ο αιώνα.
Υπουργείο Πολιτισμού odysseus.culture.gr

Αρχαίοι ναοί της Αθήνας
Ακρόπολη Αθηνών
Μιχαήλ Σαβόφ

Ο Μιχαήλ Σαβόφ (Михаил Савов, 26 Νοεμβρίου 1857 - 21 Ιουλίου 1928) ήταν Βούλγαρος στρατηγός στους Βαλκανικούς Πολέμους.

Γεννήθηκε το 1857 στη Στάρα Ζαγόρα. Θεωρείται ο πρωτεργάτης της ανασυγκρότησης του βουλγαρικού στρατού. Το 1903 ανέλαβε υπουργός των Στρατιωτικών. Στον Α΄ Βαλκανικό Πόλεμο (1912) ήταν γενικός διοικητής του Βουλγαρικού στρατού. Μετά το τέλος αυτού του πολέμου, κατά τις διαφορές που ενέσκηψαν στη διανομή των πρώην οθωμανικών εδαφών της Βαλκανικής, παρασυρόμενος από αλαζονεία, τη μικρή σχετικά στρατιωτική (αριθμητικά) υπεροχή αλλά και παραβλέποντας το αξιόμαχο των πρώην συμμάχων του Ελλήνων και Σέρβων, προέβη σε ομόχρονη αιφνίδια επίθεση εναντίον τους ξεκινώντας τον Β΄ Βαλκανικό Πόλεμο, η ατυχής έκβαση του οποίου, συνεπεία στρατηγικών λαθών, τον ανάγκασαν σε παραίτηση. Πέθανε το 1928.

Πηγές 
 Εγκυκλοπαίδεια Πάπυρος Λαρούς Μπριτάννικα τ. 53ος, σ.18

Βούλγαροι στρατιωτικοί
Στρατιωτικοί των Βαλκανικών Πολέμων
Α΄ Βαλκανικός Πόλεμος
Β΄ Βαλκανικός Πόλεμος
Υπουργοί της Βουλγαρίας
Αρρηφόρια

Αρρηφόρια ή Ερρηφόρια/Ερσηφόρια ονομαζόταν μια αρχαία γιορτή των Αθηναίων προς τιμήν της θεάς Αθηνάς Πολιάδας, την οποία αποκαλούσαν μεταξύ άλλων Έρση. Η Έρση ήταν επίσης στην αρχαία Αθήνα μία από τις τρεις κόρες του Κέκροπα, μαζί με την Άγλαυρο και την Πάνδροσο, και λόγω του ονόματός της αποτελούσε προσωποποίηση της δροσιάς. Η γιορτή ήταν αφιερωμένη και σε αυτές, καθώς σχετίζεται, κατά το μύθο, με την προσταγή της θεάς Αθηνάς να φυλάξουν, δίχως να ανοίξουν, το κιβώτιο στο οποίο είχε κρύψει τον Ερεχθέα, εντολή που τελικά παρέβησαν.

Η γιορτή λάμβανε χώρα κατά την 22η μέρα του μήνα Σκιροφοριώνα. Στη γιορτή λάμβαναν μέρος τέσσερα κορίτσια ηλικίας 7-11 ετών από επιφανείς οικογένειες της πόλης και ονομάζονταν Αρρηφόροι, οι φέρουσες τα μυστικά. Φορούσαν λευκό χιτώνα και χρυσά κοσμήματα και κατοικούσαν στο Αρρηφόριο οίκημα στην Ακρόπολη από το τέλος του μήνα Πυανεψιώνα μέχρι την αρχή της γιορτής. Έτρωγαν ένα ιδιαίτερο είδος άρτου, τον ανάστατον, και έπαιζαν στη σφαιρίστρα των Αρρηφόρων.

Κατά την τέλεση της τελετουργίας, δυο Αρρηφόροι μετέφεραν τα μυστικά ιερά τελετουργικά αντικείμενα της θεάς, σύμβολα γονιμότητας, σε κάνιστρα και οι άλλες δύο το ιερό πέπλο της θεάς Αθηνάς, το οποίο είχαν ήδη αρχίσει να υφαίνουν από την τελευταία ημέρα του μήνα Πυανεψιώνα (εορτή των Χαλκείων). Η πομπή κατέληγε στο ιερό της Εν Κήποις Αφροδίτης κοντά στον Ιλισσό). Μεταβαίνοντας στον υπόγειο χώρο, άφηναν τα ιερά αντικείμενα και έπαιρναν άλλα κάνιστρα, τα οποία μετέφεραν καλυμμένα στην Ακρόπολη, όπου τα παραλάμβανε η ιέρεια της Αθηνάς Πολιάδας, η οποία προερχόταν από το γένος των Ετεοβουτάδων. Τα μυστικά τελετουργικά αντικείμενα δεν ήταν γνωστά ούτε στις Αρρηφόρους ούτε στην ίδια την ιέρεια. Η εορτή τέλειωνε με την αποδέσμευση των κοριτσιών από τον όρκο τους και την αντικατάστασή τους από άλλα κορίτσια. 

Η γιορτή των Αρρηφορίων πιθανότατα συνδεόταν με τη γονιμότητα λόγω της αρχαιότερης ονομασίας της Ερσηφόρια (έρση=δροσιά). Η σπορά τελείωνε το μήνα Πυανεψιώνα και μετά ερχόταν η βλάστηση, οπότε στα κάνιστρα ίσως υπήρχαν σπόροι και φύλλα δέντρων και η γιορτή να τελούνταν για την αναμονή της δροσιάς του καλοκαιριού και της βροχής του φθινοπώρου.

Πηγές

Εξωτερικοί σύνδεσμοι
Αναφορά στη γιορτή από τον Ελληνικό Κόσμο του ΙΜΕ
Smith's Dictionary, 1875
Le Dictionnaire des Antiquités Grecques et Romaines de Daremberg et Saglio 

Αρχαίες αθηναϊκές εορτές
Θάλασσα Σάβου

Η Θάλασσα Σάβου (Savu Sea) αποτελεί τμήμα του Ινδικού Ωκεανού και μέρος του Ειρηνικού Ωκεανού που περιβάλλεται από τις μικρές Σούνδες (= νήσους) της Ινδονησίας. Η έκτασή της πλησιάζει τα 105.000 τ.χλμ.

Η Θάλασσα Σάβου συνδέεται ΒΑ. με τη Θάλασσα Μπάντα, ΒΔ. με τη Θάλασσα Φλόρες μέσω του πορθμού Σούμπα, ΝΔ με τον Ινδικό Ωκεανό και ΝΑ με τη Θάλασσα του Τιμόρ. Το μεγαλύτερο βάθος της υπολογίζεται περίπου στα 3.500 μ. και βρίσκεται νότια της νήσου Πάνταρ.

Σάβου
Σάβου
Γεωγραφία της Ινδονησίας
Στίβεν Πίναρ

Ο Στίβεν Ζερόμ Πίναρ (Steven Jerome Pienaar) είναι Νοτιαφρικανός πρώην ποδοσφαιριστής, που αγωνιζόταν στη μεσαία γραμμή.

Βιογραφικό 
Ο Πίναρ γεννήθηκε στις 17 Μαρτίου του 1982 στο Γιοχάνεσμπουργκ. Ξεκίνησε το ποδόσφαιρο από τα φυτώρια του Άγιαξ και έκανε τα πρώτα του ποδοσφαιρικά βήματα στον Άγιαξ Κέιπ Τάουν (θυγατρική ομάδα του Άγιαξ στη Νότια Αφρική).

Γρήγορα ξεχώρισε για το ταλέντο του και τον Ιανουάριο του 2001 πήγε στο Άμστερνταμ για λογαριασμό του Άγιαξ. Στην Ολλανδία παρέμεινε μέχρι το 2006, οπότε μεταγράφηκε στην γερμανική Μπορούσια Ντόρτμουντ. Εκεί προοριζόταν για αντικαταστάτης του Τομάς Ροσίτσκι, χωρίς όμως να καταφέρει να προσαρμοστεί στην νέα του ομάδα. 

Αυτό είχε ως αποτέλεσμα να δοθεί δανεικός στην Έβερτον. Εκεί έπειτα από ένα χρόνο παραμονής κατάφερε να πείσει την αγγλική ομάδα για την αξία του και το καλοκαίρι του 2008 η Έβερτον απέκτησε τα δικαιώματα του ποδοσφαιριστή. Τον Ιανουάριο του 2011 αποκτήθηκε από την Τότεναμ έναντι 3 εκατομμυρίων λιρών με τετραετές συμβόλαιο, ενώ τον Ιανουάριο του 2012 επέστρεψε ως δανεικός στην ομάδα της Έβερτον για 6 μήνες. Οι πολύ καλές εμφανίσεις του ως δανεικός έπεισαν τον μάνατζερ της Έβερτον Ντέιβιντ Μόιζ να ενεργοποιήσει την οψιόν αγοράς και να φέρει τον Πίναρ πίσω στην Έβερτον. Έτσι παρότι ο παίκτης δεν κατάφερε να προσαρμοστεί στην Τότεναμ, αποκτήθηκε ξανά από την Έβερτον έναντι 4,5 εκατομμυρίων λιρών. Στην Έβερτον παρέμεινε ως το καλοκαίρι του 2016, οπότε έμεινε ελεύθερος με τη λήξη του συμβολαίου του. Τα δύο τελευταία χρόνια στην Έβερτον είχε ταλαιπωρηθεί από τραυματισμούς και είχε χάσει τη θέση του βασικού, πραγματοποιώντας λίγες συμμετοχές.

Αποδέχτηκε πρόταση της Σάντερλαντ για μονοετή συνεργασία και ξανασυνάντησε εκεί τον Μόιζ, προπονητή στο μεταξύ της Σάντερλαντ, πριν κλείσει την καριέρα του με ένα εξάμηνο πέρασμα από μια ομάδα της πατρίδας του (Μπίντβεστ Βιτς) και ανακοινώσει τον Μάρτιο του 2018 την οριστική του απόσυρση.

Εθνική Νοτίου Αφρικής 
Ο Πίναρ πραγματοποίησε το ντεμπούτο του με την Εθνική της Νοτίου Αφρικής το 2002 και ήταν μέλος της ομάδας που συμμετείχε στο Μουντιάλ του 2002, ενώ συμμετείχε και στο Μουντιάλ του 2010 στα γήπεδα της Νοτίου Αφρικής. Συνολικά πραγματοποίησε 57 εμφανίσεις και πέτυχε 2 τέρματα, ενώ έχει χρηματίσει αρχηγός της Εθνικής ομάδας της πατρίδας του.

Στατιστικά 
Αφορούν όλες τις διοργανώσεις που συμμετέχει η ομάδα:

Εξωτερικοί σύνδεσμοι 
Προφίλ του παίκτη, ιστότοπος transfermarkt.com

Νοτιοαφρικανοί ποδοσφαιριστές
Ποδοσφαιριστές Έβερτον
Ποδοσφαιριστές Μπορούσια Ντόρτμουντ
Ποδοσφαιριστές ΑΦΚ Άγιαξ
Μέσοι ποδοσφαιριστές
Ποδοσφαιριστές Τότεναμ Χότσπερ
Ποδοσφαιριστές Παγκοσμίου Κυπέλλου 2010
Ποδοσφαιριστές Παγκοσμίου Κυπέλλου 2002
Ποδοσφαιριστές Μπούντεσλιγκα
Ποδοσφαιριστές Άγιαξ Κέιπ Τάουν
Ποδοσφαιριστές Κυπέλλου Συνομοσπονδιών FIFA 2009
Ποδοσφαιριστές Εθνικής Νότιας Αφρικής
Ποδοσφαιριστές Εθνικής Νότιας Αφρικής U17
Ποδοσφαιριστές Μπίντβεστ Γουίτς Φ.Κ.
Επιπεδοτυπία

Με τον όρο επιπεδοτυπία αναφέρεται σε όλες εκείνες τις εκτυπωτικές μεθόδους στις οποίες η πλάκα εκτύπωσης που χρησιμοποιείται δεν έχει εσοχές ή εξοχές, αλλά η εκτυπούμενη και μη εκτυπούμενη επιφάνεια βρίσκονται στο ίδιο επίπεδο.
Το μελάνι εκτύπωσης μεταφέρεται στα σημεία όπου υπάρχει θέμα για εκτύπωση.

Ουσιαστικά και οι επιφάνειες που εκτυπώνονται και εκείνες που δεν εκτυπώνονται είναι στο ίδιο επίπεδο. Οι περιοχές, όμως, που διαθέτουν εκτυπώσιµο θέµα συγκρατούν το µελάνι. Οι πρώτες επιπεδοτυπίες ονοµάστηκαν λιθογραφίες γιατί η εκτυπωτική πλάκα ήταν λίθινη. Στις µέρες µας η λίθινη πλάκα έχει αντικατασταθεί από µεταλλικές πλάκες (τσίγκους). Πρόκειται για τσιγκογραφία ή λιθογραφία offset, είναι δε η πιο διαδεδοµένη µέθοδος εκτυπώσεων. Μάλιστα ήδη αναπτύσσονται τεχνικές όπου το ενδιάµεσο φιλµ, στο οποίο αποτυπώνεται η δουλειά καταργείται, έτσι ώστε να εκτυπώνουµε απευθείας από τον ηλεκτρονικό υπολογιστή στην εκτυπωτική πλάκα (τεχνική CTP-Computer to Plate).

Αυτή η µέθοδος είναι ιδιαιτέρως αξιόπιστη καθώς παράγει ποιοτικά αποτελέσµατα σε σύντοµο χρονικό διάστηµα µε χαµηλότερο κόστος σε σχέση µε άλλες µεθόδους εκτυπώσεων. Γι' αυτό εξάλλου και προτιµάται για την εκτύπωση εφηµερίδων, περιοδικών, εντύπων κ.λ.π. Επίσης, είναι δυνατόν να υπάρξουν εκτυπώσεις µε αυτή τη µέθοδο και σε µεγάλου πάχους, τραχείες επιφάνειες (π.χ. χαρτόκουτα).

Δείτε επίσης
Όφσετ

Εξωτερικοί σύνδεσμοι
Εκτυπώσεις και Ηλεκτρονική Σελιδοποίηση Σηµειώσεις για το Μάθηµα «Οπτική Επικοινωνία», Δηµήτρης Κουτσοµπόλης, ΕΚΠΑ

Τυπογραφία
Κωδικοί αεροδρομίων της IATA

Οι κωδικοί αεροδρομίων της IATA είναι τριγράμματοι κωδικοί που προσδιορίζουν ένα συγκεκριμένο αεροδρόμιο του κόσμου. Έχουν οριστεί από τη Διεθνή Ένωση Αερομεταφορών (IATA) και χρησιμοποιούνται ώστε να διευκολύνεται ο έλεγχος της εναέριας κυκλοφορίας, η έκδοση των ναύλων, και γενικότερα οι αερομεταφορές. 

Οι κωδικοί ορίζονται με βάση το Ψήφισμα 763 της IATA. Ανακοινώνονται στο Ευρετήριο Κωδικών Αεροδρομίων της IATA το οποίο εκδίδεται δύο φορές το χρόνο. Κάθε αεροδρόμιο έχει ένα μοναδικό κωδικό ο οποίος δεν χρησιμοποιείται από κανένα άλλο αεροδρόμιο του κόσμου. Σε αρκετές περιπτώσεις κωδικοί αεροδρομίων που κλείνουν, χρησιμοποιούνται από άλλα αεροδρόμια μετά την πάροδο κάποιου χρονικού διαστήματος. Κάποιες χώρες, όπως για παράδειγμα ο Καναδάς, δεν χρησιμοποιούν πλέον τους κωδικούς της IATA στις επίσημες αεροναυτικές τους εκδόσεις.

Αναφορές

Εξωτερικοί σύνδεσμοι 
 Διεθνής Ένωση Αερομεταφορών (IATA)  (Αγγλικά)
 Σύστημα κωδικοποίησης της IATA (Αγγλικά)

Αερολιμένες

he:יאט"א#קוד יאט"א
Γεωμετρική φιλοσοφία

Με τον όρο γεωμετρική φιλοσοφία χαρακτηρίζεται η τάση της απόδοσης φιλοσοφικών διανοημάτων με γεωμετρικά σχήματα.
 
Η τάση αυτή χρονολογείται από την εποχή κυρίως του Πλάτωνα. Η γεωμετρική αυτή τάση προσπαθεί ν΄ αποδώσει τα διάφορα  διανοήματα με σχήματα επίπεδα ή στερεά.

Κυριότεροι εκπρόσωποι της γεωμετρικής φιλοσοφίας αλλά και γενικότερα της μαθηματικής ή αλγεβρικής φιλοσοφίας στους νεότερους χρόνους, ήταν ο Λιούλι, (στην Αναγέννηση), ο Καρτέσιος, ο Σπινόζα, ο Λάιμπνιτς και ακόμα νεότεροι ο Ράσελ, ο Κάπμαν κ.ά.

Φιλοσοφια
Γεωμετρικη
Ένωση Ποδοσφαιρικών Σωματείων Λακωνίας

Η Ένωση Ποδοσφαιρικών Σωματείων Λακωνίας (Ε.Π.Σ.Λ.) είναι το όργανο διοίκησης του ποδοσφαίρου στο νομό Λακωνίας. Εδρεύει στη Σπάρτη και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Πρόεδρος από το 2016 Καρράς Παναγιώτης.

Ιστορία 
Η «Ένωση Ποδοσφαιρικών Σωματείων Λακωνίας» ιδρύθηκε το 1952, ενώ η επίσημη αναγνώρισή της από την ΕΠΟ έγινε το 1964. Πριν από την περίοδο 1967-68 οι ποδοσφαιρικές ομάδες της Λακωνίας συμμετείχαν στην ΕΠΣ Μεσσηνίας.

Πρωτάθλημα 

Η δομή του πρωταθλήματος της Ε.Π.Σ. Λακωνίας είναι η εξής:

 Α΄ Κατηγορία
 Α1 Κατηγορία
 Β΄ Κατηγορία (2 Όμιλοι)

Πρωταθλήτριες

Κύπελλο 

Στο θεσμό του κυπέλλου συμμετέχουν τα σωματεία της Ε.Π.Σ. Λακωνίας.

Κυπελλούχες 

2021 Άρης Σκάλας Μολαικος 0-1

Το δυναμικό της ΕΠΣ

Παραπομπές

Εξωτερικοί σύνδεσμοι 
 

 
Ποδοσφαιρο
Πέρσης

Στην ελληνική μυθολογία με το όνομα Πέρσης είναι γνωστά τα παρακάτω τρία πρόσωπα:

 Ο πρωτότοκος γιος του Περσέως και της Ανδρομέδας. Ο Πέρσης έδωσε το όνομά του στο λαό των Περσών, των οποίων ήταν ο μυθικός γενάρχης. Ο Πέρσης παρέμεινε στην Ασία κοντά στον Κηφέα όταν οι γονείς του πήγαν στην Ελλάδα. Σύμφωνα με τη Βιβλιοθήκη (Ψευδο-)Απολλοδώρου, από αυτόν τον Πέρση κατάγονταν οι βασιλείς των Περσών.
 Γιος του Τιτάνα Κρείου και της Ευρυβίης, αδελφός του Αστραίου και του Πάλλαντα, σύζυγος της ξαδέρφης του, της Αστερίης, και πατέρας της πανίσχυρης θεάς Εκάτης (η οποία τιμήθηκε από το θεό Δία όσο καμιά άλλη θεά ή θεό), θεάς της ερημιάς, των σταυροδρομίων, της μαγείας και των τοκετών.
 Γιος του θεού Ηλίου και της Πέρσης ή Περσηίδας, αδελφός του βασιλιά της Κολχίδας Αιήτη, της γνωστής από την Οδύσσεια μάγισσας Κίρκης και της Πασιφάης. Ο Πέρσης εξεθρόνισε τον Αιήτη και βασίλευσε στην Κολχίδα μέχρι που τον σκότωσε η Μήδεια. Σύμφωνα όμως με άλλες παραδόσεις, ο Πέρσης σκοτώθηκε από το γιο της Μήδειας, τον Μήδειο.

Πηγές 
 Emmy Patsi-Garin: Επίτομο λεξικό Ελληνικής Μυθολογίας, εκδ. οίκος «Χάρη Πάτση», Αθήνα 1969

Περσης
Βασιλείς της ελληνικής μυθολογίας